19.7.2022.
HR
Službeni list Europske unije
L 190/187
PRILOG IV.
DEFINICIJE IZ PRILOGA OD I. DO III. 1.
Vrlo veliko područje (VLA) Koncept vrlo velikih područja (VLA) sastoji se od definiranih geografskih regija koje omogućuju grupiranje senzora.
Isti senzor postavljen u različita vrlo velika područja imat će različit učinak i dodanu vrijednost.
Danas se razmatraju sljedeća „vrlo velika područja”: — VLA „Azija”, — VLA „Europa”, — VLA „Sjeverna Amerika”, — VLA „Oceanija”, — VLA „Pacifik”, — VLA „Jug Afrike”, — VLA „Južna Amerika”.
Približna lokacija vrlo velikih područja prikazana je na slici:
2.
Studije arhitekture Pod pojmom „studije arhitekture” obuhvaćen je skup aktivnosti sistemskog inženjerstva.
Taj skup obuhvaća ocjenjivanje učinka i dodane vrijednosti pojedinačne imovine, pojedinačne modernizacije i cijele mreže senzora ili ocjenjivanje i klasifikaciju alternativnih projektnih rješenja i obrazloženje njihova rangiranja.
Studije arhitekture dosljedne su s pristupom odozdo prema gore u kojem se nastoji dobiti najbolju vrijednost za novac i izbjegavati nepotrebno udvostručavanje uz praćenje da sustav ispunjava potrebama korisnika na visokoj razini.
Studije arhitekture obuhvaćaju sve funkcije sustava: senzorsku funkciju, funkciju obrade podataka i funkciju pružanja usluga. 3.
Neobrađeni podaci Podaci na razini senzora koji nisu ni na koji način naknadno obrađeni (npr. podaci po radarskom impulsu, slike i detekcija fotona).